Broj:09-UPI -037/23-5/1 19. januar 2023. godine

Sekretarijat za kulturu i sport Glavnog grada – Podgorice, na osnovu člana 18 stav 1 i 46 stav 2 Zakona o upravnom postupku („Sl. list CG“, br. 56/14, 20/15, 40/16 i 37/17), člana 30 stav 1, a u skladu sa članom 21 stav 1 Zakona o slobodnom pristupu informacijama („Sl. list CG“, br. 44/12 i 30/17) i člana 12 stav 1 tačka 4 Odluke o organizaciji i načinu rada uprave Glavnog grada („Sl. list CG-Opštinski propisi“, br. 38/18, 43/18, 10/20 i 36/21), postupajući po zahtjevu NVO Društva prijatelja biblioteke „Njegoš“-Nikšić d o n o s i –

**R J E Š E N J E**

 **1.ODBIJA SE** zahtjev NVO Društva prijatelja biblioteke „Njegoš“-Nikšić broj, koji je ovaj organ primio putem mejla 14. 11.2022. godine u 17.17 h, kojim se trazi pristup informaciji-dokumentu: „Izvještaj o doniranim sredstvima sportskih klubova u Podgorici u 2021. godini“ zbog neposjedovanja.

 **O b r a z l o ž e n j e**

U postupku po zahtjevu, Sekretarijat za kulturu i sport Glavnog grada Podgorice je utvrdio da nijje u posjedu „Izvještaja o doniranim sredstvima sportskih klubova u Podgorici u 2021. godini“ zbog neposjedovanja.

Sekretarijat za kulturu i sport Glavnog grada ne daje donaciju sportskim klubovima.

Dodjela sredstava iz Budžeta Glavnog grada Podgorice za potrebe sportskih subjekata vrši se na osnovu: Zakona o sportu, Odluke o finansiranju sporta u Glavnom gradu (“Službeni list Crne Gore – opštinski propisi”, br. 038/21) i Pravilnika o bližim kriterijumima za sufinansiranje sportskih subjekata, br. 01-018/22-9896 od 03. 11. 2022. godine. Oba dokumenta su objavljena na sajtu Glavnog grada Podgorice.

Na osnovu navedene odluke, koju je usvojila Skupština Glavnog grada Podgorice, bliži kriterijumi za raspodjelu sredstava iz Budžeta Glavnog grada sportskim subjektima doneseni su posebnim aktom koji propisuje gradonačelnik na predlog Sekretarijata za kulturu i sport - Pravilnik o bližim kriterijumima za sufinansiranje sportskih subjekata.

Odredbom člana 21 stav 1 Zakona o slobodnom pristupu informacijama propisano je da podnosilac zahtjeva ima pravo da izabere način na koji želi da ostvari pristup traženoj informaciji, te će se pristup predmetnom dokumentu ostvariti dostavom tražene informacije na e-mail: dpb.njegos@gmail.com.

Žalba na ovo rješenje ne odlaže njegovo izvršenje shodno članu 36 Zakona o slobodnom pristupu informacijama.

Na osnovu izloženog odlučeno je kao u dispozitivu rješenja.

**Uputstvo o pravnoj zaštiti:** Protiv ovog rješenja može se izjaviti žalba Agenciji za zaštitu ličnih podataka i slobodan pristup informacijama u roku od 15 dana od prijema rješenja neposredno ili preko Sekretarijata za kulturu i sport. Žalba se podnosi u dva primjerka, sa dokazom o uplati 3,00 eura administrativne takse na žiro račun - Budžeta Glavnog grada broj: 550-30262334-37 - lokalna administrativna taksa, shodno Tarifnom broju 2 Odluke o lokalnim administrativnim taksama ("Službeni list Crne Gore - opštinski propisi", br. 54/19).

 **SEKRETARKA**

 **Ana Medigović**